टाइम8, मे 16: कर’ना महामारिनि नैथि दोहौआ भारतआव गाज्रियै गोहोम खोख्लैनाय नुनो मोननाय जादों। हादरआ कर’नाजों दावहा नांगासिनो। बेनि समानै मिरु सोरखार आरो राज्यो सोरखारनि राहा आरो मावनायखौ लानानै सरासनस्रा राइजोफोरनि गेजेराव गोख्रों रागा जोंनाय आरो गोजोननाय गैया जानानै दं। बेफोरबायदि थासारिनि गेजेराव सासे कर’ना पजिटिभ मन्थ्रिआ फाहामसालिआव मोनसे आलादा महराव हेफाजाब खालामनाया गोबां सावरायजानाय नुनो मोननाय जादों।